title: Sklep Evropske centralne banke (EU) 2020/1333 z dne 15. septembra 2020 o imenovanju vodij delovnih enot za sprejetje delegiranih sklepov o kapitalu in razveljavitvi Sklepa (EU) 2018/547 (ECB/2020/41)

text:
                  25.9.2020

                  SL

                  Uradni list Evropske unije

                  L 312/38

         SKLEP EVROPSKE CENTRALNE BANKE (EU) 2020/1333
         z dne 15. septembra 2020
         o imenovanju vodij delovnih enot za sprejetje delegiranih sklepov o kapitalu in razveljavitvi Sklepa (EU) 2018/547 (ECB/2020/41)
         IZVRŠILNI ODBOR EVROPSKE CENTRALNE BANKE JE –
         ob upoštevanju Pogodbe o delovanju Evropske unije,
         ob upoštevanju Statuta Evropskega sistema centralnih bank in Evropske centralne banke ter zlasti člena 11.6 Statuta,
         ob upoštevanju Sklepa Evropske centralne banke (EU) 2017/933 z dne 16. novembra 2016 o splošnem okviru za prenos pooblastil za odločanje o pravnih instrumentih v zvezi z nadzorniškimi nalogami (ECB/2016/40) (1) ter zlasti členov 4 in 5 Sklepa,
         ob upoštevanju Sklepa Evropske centralne banke (EU) 2018/546 z dne 15. marca 2018 o prenosu pooblastila za sprejetje odločitev o kapitalu (ECB/2018/10) (2) in zlasti člena 2 Sklepa,
         ob upoštevanju naslednjega:

                     (1)

                     Za obravnavo velikega števila odločitev, ki jih mora Evropska centralna banka (ECB) sprejeti pri opravljanju nadzorniških nalog, je bil vzpostavljen postopek za sprejetje nekaterih delegiranih sklepov.

                     (2)

                     Sklep o prenosu pooblastil začne učinkovati, ko Izvršilni odbor sprejme sklep o imenovanju vodje ali več vodij delovnih enot za sprejemanje odločitev na podlagi navedenega sklepa o prenosu pooblastil.

                     (3)

                     Izvršilni odbor mora pri imenovanju vodij delovnih enot upoštevati pomembnost sklepa o prenosu pooblastil in število naslovnikov, ki jim je treba poslati delegirane sklepe.

                     (4)

                     Sklep Evropske centralne banke (EU) 2018/547 (ECB/2018/11) (3) določa, kateri vodje delovnih enot sprejemajo delegirane sklepe na podlagi člena 2 Sklepa (EU) 2018/546 (ECB/2018/10).

                     (5)

                     Člen 10.1 Sklepa ECB/2004/2 (4) določa, da Izvršilni odbor odloči o številu, imenu in pristojnostih posameznih delovnih enot v ECB.

                     (6)

                     V bančnem nadzoru ECB se bodo 1. oktobra 2020 zgodile organizacijske spremembe, vključno z vzpostavitvijo dveh dodatnih poslovnih področij, prerazporeditvijo nalog in preimenovanjem poslovnih področij. Zato Sklep (EU) 2018/547 (ECB/2018/11) ne bo več odražal organizacijske strukture bančnega nadzora ECB.

                     (7)

                     O tem, na katere vodje delovnih enot bi bilo treba prenesti pooblastilo za sprejetje odločitev o kapitalu, je bilo opravljeno posvetovanje s predsednikom Nadzornega odbora.

                     (8)

                     Zato je treba Sklep (EU) 2018/547 (ECB/2018/11) razveljaviti –

               SPREJEL NASLEDNJI SKLEP:

            Člen 1
            Delegirani sklepi o kapitalu
            Delegirane sklepe na podlagi člena 2 Sklepa (EU) 2018/546 (ECB/2018/10) sprejme eden od naslednjih vodij delovnih enot:

                        (a)

                        generalni direktor ali namestnik generalnega direktorja generalnega direktorata Sistemske in mednarodne banke, če nadzor zadevnega nadzorovanega subjekta ali skupine opravlja generalni direktorat Sistemske in mednarodne banke;

                        (b)

                        generalni direktor ali namestnik generalnega direktorja generalnega direktorata Univerzalne in diverzificirane institucije, če nadzor zadevnega nadzorovanega subjekta ali skupine opravlja generalni direktorat Univerzalne in diverzificirane institucije;

                        (c)

                        generalni direktor ali namestnik generalnega direktorja generalnega direktorata Specializirane institucije in manj pomembne institucije, če nadzor zadevnega nadzorovanega subjekta ali skupine opravlja generalni direktorat Specializirane institucije in manj pomembne institucije.

            Člen 2
            Razveljavitev in začetek veljavnosti

               1.   Sklep (EU) 2018/547 (ECB/2018/11) se razveljavi.

               2.   Ta sklep začne veljati 1. oktobra 2020.

            V Frankfurtu na Majni, 15. septembra 2020

                  Predsednica ECB

               Christine LAGARDE

            (1)  UL L 141, 1.6.2017, str. 14.

            (2)  UL L 90, 6.4.2018, str. 105.

            (3)  Sklep Evropske centralne banke (EU) 2018/547 z dne 27. marca 2018 o imenovanju vodij delovnih enot za sprejetje delegiranih sklepov o kapitalu (ECB/2018/11) (UL L 90, 6.4.2018, str. 110).

            (4)  Sklep ECB/2004/2 z dne 19. februarja 2004 o sprejetju Poslovnika Evropske centralne banke (UL L 80, 18.3.2004, str. 33).


title: Sklep Evropske centralne banke (EU) 2020/1334 z dne 15. septembra 2020 o imenovanju vodij delovnih enot za sprejetje delegiranih sklepov v zvezi z nadzorniškimi pooblastili, podeljenimi po nacionalnem pravu, in razveljavitvi Sklepa (EU) 2019/323 (ECB/2020/42)

text:
                  25.9.2020

                  SL

                  Uradni list Evropske unije

                  L 312/40

         SKLEP EVROPSKE CENTRALNE BANKE (EU) 2020/1334
         z dne 15. septembra 2020
         o imenovanju vodij delovnih enot za sprejetje delegiranih sklepov v zvezi z nadzorniškimi pooblastili, podeljenimi po nacionalnem pravu, in razveljavitvi Sklepa (EU) 2019/323 (ECB/2020/42)
         IZVRŠILNI ODBOR EVROPSKE CENTRALNE BANKE JE –
         ob upoštevanju Pogodbe o delovanju Evropske unije,
         ob upoštevanju Statuta Evropskega sistema centralnih bank in Evropske centralne banke ter zlasti člena 11.6 Statuta,
         ob upoštevanju Sklepa Evropske centralne banke (EU) 2017/933 z dne 16. novembra 2016 o splošnem okviru za prenos pooblastil za odločanje o pravnih instrumentih v zvezi z nadzorniškimi nalogami (ECB/2016/40) (1) ter zlasti členov 4 in 5 Sklepa,
         ob upoštevanju Sklepa Evropske centralne banke (EU) 2019/322 z dne 31. januarja 2019 o prenosu pooblastila za sprejetje odločitev v zvezi z nadzorniškimi pooblastili, podeljenimi po nacionalnem pravu (ECB/2019/4) (2), in zlasti člena 3 Sklepa,
         ob upoštevanju naslednjega:

                     (1)

                     Za obravnavo velikega števila odločitev, ki jih mora Evropska centralna banka (ECB) sprejeti pri opravljanju nadzorniških nalog, je bil vzpostavljen postopek za sprejetje nekaterih delegiranih sklepov.

                     (2)

                     Sklep o prenosu pooblastil začne učinkovati, ko Izvršilni odbor sprejme sklep o imenovanju vodje ali več vodij delovnih enot za sprejemanje odločitev na podlagi sklepa o prenosu pooblastil.

                     (3)

                     Izvršilni odbor mora pri imenovanju vodij delovnih enot upoštevati pomembnost sklepa o prenosu pooblastil in število naslovnikov, ki jim je treba poslati delegirane sklepe.

                     (4)

                     Sklep Evropske centralne banke (EU) 2019/323 (ECB/2019/5) (3) določa, kateri vodje delovnih enot sprejemajo delegirane sklepe na podlagi Sklepa (EU) 2019/322 (ECB/2019/4).

                     (5)

                     Člen 10.1 Sklepa ECB/2004/2 (4) določa, da Izvršilni odbor odloči o številu, imenu in pristojnostih posameznih delovnih enot v ECB.

                     (6)

                     V bančnem nadzoru ECB se bodo 1. oktobra 2020 zgodile organizacijske spremembe, vključno z vzpostavitvijo dveh dodatnih poslovnih področij, prerazporeditvijo nalog in preimenovanjem poslovnih področij. Zato Sklep (EU) 2019/323 (ECB/2019/5) ne bo več odražal organizacijske strukture bančnega nadzora ECB.

                     (7)

                     O tem, na katere vodje delovnih enot bi bilo treba prenesti pooblastilo za sprejetje odločitev v zvezi z nadzorniškimi pooblastili, podeljenimi po nacionalnem pravu, je bilo opravljeno posvetovanje s predsednikom Nadzornega odbora.

                     (8)

                     Zato je treba Sklep (EU) 2019/323 (ECB/2019/5) razveljaviti –

               SPREJEL NASLEDNJI SKLEP:

            Člen 1
            Delegirani sklepi v zvezi z nadzorniškimi pooblastili, podeljenimi po nacionalnem pravu
            Delegirane sklepe na podlagi Sklepa (EU) 2019/322 (ECB/2019/4) sprejme eden od naslednjih vodij delovnih enot:

                        (a)

                        generalni direktor ali namestnik generalnega direktorja generalnega direktorata Sistemske in mednarodne banke, če nadzor zadevnega nadzorovanega subjekta ali skupine opravlja generalni direktorat Sistemske in mednarodne banke;

                        (b)

                        generalni direktor ali namestnik generalnega direktorja generalnega direktorata Univerzalne in diverzificirane institucije, če nadzor zadevnega nadzorovanega subjekta ali skupine opravlja generalni direktorat Univerzalne in diverzificirane institucije;

                        (c)

                        generalni direktor ali namestnik generalnega direktorja generalnega direktorata Specializirane institucije in manj pomembne institucije, če nadzor zadevnega nadzorovanega subjekta ali skupine opravlja generalni direktorat Specializirane institucije in manj pomembne institucije.

            Člen 2
            Razveljavitev in začetek veljavnosti

               1.   Sklep (EU) 2019/323 (ECB/2019/5) se razveljavi.

               2.   Ta sklep začne veljati 1. oktobra 2020.

            V Frankfurtu na Majni, 15. septembra 2020

                  Predsednica ECB

               Christine LAGARDE

            (1)  UL L 141, 1.6.2017, str. 14.

            (2)  UL L 55, 25.2.2019, str. 7.

            (3)  Sklep Evropske centralne banke (EU) 2019/323 z dne 12. februarja 2019 o imenovanju vodij delovnih enot za sprejetje odločitev v zvezi z nadzorniškimi pooblastili, podeljenimi po nacionalnem pravu (ECB/2019/5) (UL L 55, 25.2.2019, str. 16).

            (4)  Sklep ECB/2004/2 z dne 19. februarja 2004 o sprejetju Poslovnika Evropske centralne banke (UL L 80, 18.3.2004, str. 33).


title: Sklep Evropske centralne banke (EU) 2020/1335 z dne 15. septembra 2020 o imenovanju vodij delovnih enot za sprejetje delegiranih sklepov o čezmejnem opravljanju storitev, pridobitvi kvalificiranih deležev in odvzemu dovoljenj kreditnim institucijam ter razveljavitvi Sklepa (EU) 2019/1377 (ECB/2020/43)

text:
                  25.9.2020

                  SL

                  Uradni list Evropske unije

                  L 312/42

         SKLEP EVROPSKE CENTRALNE BANKE (EU) 2020/1335
         z dne 15. septembra 2020
         o imenovanju vodij delovnih enot za sprejetje delegiranih sklepov o čezmejnem opravljanju storitev, pridobitvi kvalificiranih deležev in odvzemu dovoljenj kreditnim institucijam ter razveljavitvi Sklepa (EU) 2019/1377 (ECB/2020/43)
         IZVRŠILNI ODBOR EVROPSKE CENTRALNE BANKE JE –
         ob upoštevanju Pogodbe o delovanju Evropske unije,
         ob upoštevanju Statuta Evropskega sistema centralnih bank in Evropske centralne banke ter zlasti člena 11.6 Statuta,
         ob upoštevanju Sklepa Evropske centralne banke (EU) 2017/933 z dne 16. novembra 2016 o splošnem okviru za prenos pooblastil za odločanje o pravnih instrumentih v zvezi z nadzorniškimi nalogami (ECB/2016/40) (1) ter zlasti členov 4 in 5 Sklepa,
         ob upoštevanju Sklepa Evropske centralne banke (EU) 2019/1376 z dne 23. julija 2019 o prenosu pooblastila za sprejetje odločitev o čezmejnem opravljanju storitev, pridobitvi kvalificiranih deležev in odvzemu dovoljenj kreditnim institucijam (ECB/2019/23) (2) ter zlasti člena 3 Sklepa,
         ob upoštevanju naslednjega:

                     (1)

                     Za obravnavo velikega števila odločitev, ki jih mora Evropska centralna banka (ECB) sprejeti pri opravljanju nadzorniških nalog, je bil vzpostavljen postopek za sprejetje nekaterih delegiranih sklepov.

                     (2)

                     Sklep o prenosu pooblastil začne učinkovati, ko Izvršilni odbor sprejme sklep o imenovanju vodje ali več vodij delovnih enot za sprejemanje odločitev na podlagi sklepa o prenosu pooblastil.

                     (3)

                     Izvršilni odbor mora pri imenovanju vodij delovnih enot upoštevati pomembnost sklepa o prenosu pooblastil in število naslovnikov, ki jim je treba poslati delegirane sklepe.

                     (4)

                     Sklep Evropske centralne banke (EU) 2019/1377 (ECB/2019/26) (3) določa, kateri vodje delovnih enot sprejemajo delegirane sklepe na podlagi členov 3, 4, 5 in 6 Sklepa (EU) 2019/1376 (ECB/2019/23).

                     (5)

                     Člen 10.1 Sklepa ECB/2004/2 (4) določa, da Izvršilni odbor odloči o številu, imenu in pristojnostih posameznih delovnih enot v ECB.

                     (6)

                     V bančnem nadzoru ECB se bodo 1. oktobra 2020 zgodile organizacijske spremembe, vključno z vzpostavitvijo dveh dodatnih poslovnih področij, prerazporeditvijo nalog in preimenovanjem poslovnih področij. Zato Sklep (EU) 2019/1377 (ECB/2019/26) ne bo več odražal organizacijske strukture bančnega nadzora ECB.

                     (7)

                     O tem, na katere vodje delovnih enot bi bilo treba prenesti pooblastilo za sprejetje odločitev o čezmejnem opravljanju storitev, pridobitvi kvalificiranih deležev in odvzemu dovoljenj kreditnim institucijam, je bilo opravljeno posvetovanje s predsednikom Nadzornega odbora.

                     (8)

                     Zato je treba Sklep (EU) 2019/1377 (ECB/2019/26) razveljaviti –

               SPREJEL NASLEDNJI SKLEP:

            Člen 1
            Delegirani sklepi o kvalificiranih deležih

               1.   Delegirane sklepe na podlagi členov 3 in 4 Sklepa (EU) 2019/1376 (ECB/2019/23), ki se nanašajo na pomembne nadzorovane subjekte, kakor so opredeljeni v točki 16 člena 2 Uredbe (EU) št. 468/2014 Evropske centralne banke (ECB/2014/17) (5), sprejmeta generalni direktor ali namestnik generalnega direktorja generalnega direktorata Upravljanje in operativni postopki v EMN – ali v primeru njune odsotnosti vodja oddelka Dovoljenja – in eden od naslednjih vodij delovnih enot:

                           (a)

                           generalni direktor ali namestnik generalnega direktorja generalnega direktorata Sistemske in mednarodne banke, če nadzor zadevnega nadzorovanega subjekta ali skupine opravlja generalni direktorat Sistemske in mednarodne banke;

                           (b)

                           generalni direktor ali namestnik generalnega direktorja generalnega direktorata Univerzalne in diverzificirane institucije, če nadzor zadevnega nadzorovanega subjekta ali skupine opravlja generalni direktorat Univerzalne in diverzificirane institucije;

                           (c)

                           generalni direktor ali namestnik generalnega direktorja generalnega direktorata Specializirane institucije in manj pomembne institucije, če nadzor zadevnega nadzorovanega subjekta ali skupine opravlja generalni direktorat Specializirane institucije in manj pomembne institucije.

                     Če se delegirani sklep na podlagi členov 3 in 4 Sklepa (EU) 2019/1376 (ECB/2019/23) nanaša na več kot en pomemben nadzorovani subjekt, je zadevni nadzorovani subjekt tisti nadzorovani subjekt ali skupina, v kateri se pridobiva kvalificirani delež.

               2.   Delegirane sklepe na podlagi členov 3 in 4 Sklepa (EU) 2019/1376 (ECB/2019/23), ki se ne nanašajo na pomembne nadzorovane subjekte, sprejme generalni direktor ali namestnik generalnega direktorja generalnega direktorata Upravljanje in operativni postopki v EMN – ali v primeru njune odsotnosti vodja oddelka Dovoljenja.

            Člen 2
            Delegirani sklepi o odvzemu dovoljenja

               1.   Delegirane sklepe na podlagi členov 3 in 5 Sklepa (EU) 2019/1376 (ECB/2019/23), ki se nanašajo na pomembne nadzorovane subjekte, kakor so opredeljeni v točki 16 člena 2 Uredbe (EU) št. 468/2014 (ECB/2014/17), sprejmeta generalni direktor ali namestnik generalnega direktorja generalnega direktorata Upravljanje in operativni postopki v EMN – ali v primeru njune odsotnosti vodja oddelka Dovoljenja – in eden od naslednjih vodij delovnih enot:

                           (a)

                           generalni direktor ali namestnik generalnega direktorja generalnega direktorata Sistemske in mednarodne banke, če nadzor zadevnega nadzorovanega subjekta ali skupine opravlja generalni direktorat Sistemske in mednarodne banke;

                           (b)

                           generalni direktor ali namestnik generalnega direktorja generalnega direktorata Univerzalne in diverzificirane institucije, če nadzor zadevnega nadzorovanega subjekta ali skupine opravlja generalni direktorat Univerzalne in diverzificirane institucije;

                           (c)

                           generalni direktor ali namestnik generalnega direktorja generalnega direktorata Specializirane institucije in manj pomembne institucije, če nadzor zadevnega nadzorovanega subjekta ali skupine opravlja generalni direktorat Specializirane institucije in manj pomembne institucije.

               2.   Delegirane sklepe na podlagi členov 3 in 5 Sklepa (EU) 2019/1376 (ECB/2019/23), ki se nanašajo na manj pomembne nadzorovane subjekte, kakor so opredeljeni v točki 7 člena 2 Uredbe (EU) št. 468/2014 (ECB/2014/17), sprejme generalni direktor ali namestnik generalnega direktorja generalnega direktorata Upravljanje in operativni postopki v EMN – ali v primeru njune odsotnosti vodja oddelka Dovoljenja.

            Člen 3
            Delegirani sklepi o čezmejnem opravljanju storitev
            Delegirane sklepe na podlagi členov 3 in 6 Sklepa (EU) 2019/1376 (ECB/2019/23) sprejme eden od naslednjih vodij delovnih enot:

                        (a)

                        generalni direktor ali namestnik generalnega direktorja generalnega direktorata Sistemske in mednarodne banke, če nadzor zadevnega nadzorovanega subjekta ali skupine opravlja generalni direktorat Sistemske in mednarodne banke;

                        (b)

                        generalni direktor ali namestnik generalnega direktorja generalnega direktorata Univerzalne in diverzificirane institucije, če nadzor zadevnega nadzorovanega subjekta ali skupine opravlja generalni direktorat Univerzalne in diverzificirane institucije;

                        (c)

                        generalni direktor ali namestnik generalnega direktorja generalnega direktorata Specializirane institucije in manj pomembne institucije, če nadzor zadevnega nadzorovanega subjekta ali skupine opravlja generalni direktorat Specializirane institucije in manj pomembne institucije.

            Člen 4
            Razveljavitev in začetek veljavnosti

               1.   Sklep (EU) 2019/1377 (ECB/2019/26) se razveljavi.

               2.   Ta sklep začne veljati 1. oktobra 2020.

            V Frankfurtu na Majni, 15. septembra 2020

                  Predsednica ECB

               Christine LAGARDE

            (1)  UL L 141, 1.6.2017, str. 14.

            (2)  UL L 224, 28.8.2019, str. 1.

            (3)  Sklep Evropske centralne banke (EU) 2019/1377 z dne 31. Julija 2019 o imenovanju vodij delovnih enot za sprejetje delegiranih sklepov o čezmejnem opravljanju storitev, pridobitvi kvalificiranih deležev in odvzemu dovoljenj kreditnim institucijam (ECB/2019/26) (UL L 224, 28.8.2019, str. 6).

            (4)  Sklep ECB/2004/2 z dne 19. februarja 2004 o sprejetju Poslovnika Evropske centralne banke (UL L 80, 18.3.2004, str. 33).

            (5)  Uredba (EU) št. 468/2014 Evropske centralne banke z dne 16. aprila 2014 o vzpostavitvi okvira za sodelovanje znotraj enotnega mehanizma nadzora med Evropsko centralno banko in pristojnimi nacionalnimi organi ter z imenovanimi nacionalnimi organi (okvirna uredba o EMN) (ECB/2014/17) (UL L 141, 14.5.2014, str. 1).


title: Sklep Sveta (EU) 2020/2186 z dne 17. decembra 2020 o stališču, ki se v imenu Evropske unije zastopa v skupnem odboru, ustanovljenem s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, glede praktične delovne ureditve v zvezi z uveljavljanjem pravic predstavnikov Unije

text:
                  23.12.2020

                  SL

                  Uradni list Evropske unije

                  L 435/65

         SKLEP SVETA (EU) 2020/2186
         z dne 17. decembra 2020
         o stališču, ki se v imenu Evropske unije zastopa v skupnem odboru, ustanovljenem s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, glede praktične delovne ureditve v zvezi z uveljavljanjem pravic predstavnikov Unije
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 50(2) Pogodbe,
         ob upoštevanju Pogodbe o delovanju Evropske unije in zlasti člena 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Sporazum o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu: Sporazum o izstopu) je Unija sklenila s Sklepom Sveta (EU) 2020/135 (1) z dne 30. januarja 2020 in je začel veljati 1. februarja 2020.

                     (2)

                     Člen 166 Sporazuma o izstopu pooblašča skupni odbor, ustanovljen s členom 164 Sporazuma o izstopu (v nadaljnjem besedilu: skupni odbor), za sprejemanje sklepov v zvezi z vsemi zadevami, za katere je tako določeno s Sporazumom o izstopu. Protokol o Irski/Severni Irski (v nadaljnjem besedilu: Protokol) je sestavni del Sporazuma o izstopu.

                     (3)

                     Člen 12(2) Protokola določa, da imajo predstavniki Unije pravico, da so prisotni pri vseh dejavnostih organov Združenega kraljestva, ki se nanašajo na izvajanje in uporabo določb prava Unije, ki se uporabljajo na podlagi Protokola, ter pri dejavnostih, ki se nanašajo na izvajanje in uporabo člena 5 Protokola. Izrecno določa pravico, da se od organov Združenega kraljestva lahko zahtevajo informacije v zvezi s takimi dejavnostmi in da se od teh organov zahteva izvajanje nadzornih ukrepov.

                     (4)

                     Člen 12(3) Protokola določa, da skupni odbor sprejme sklep o praktični delovni ureditvi v zvezi z uveljavljanjem pravic, ki jih v zvezi s tem zagotavlja Protokol. Ta delovna ureditev bi morala zagotavljati, da lahko predstavniki Unije učinkovito uveljavljajo pravice iz člena 12(2) Protokola.

                     (5)

                     Pri prisotnosti Unije, ki jo določa Protokol, je treba upoštevati edinstvene okoliščine na irskem otoku, pravice predstavnikov Unije pa bi bilo treba uveljavljati ob ustreznem upoštevanju tuje suverenosti in zlasti Velikonočnega sporazuma oziroma Sporazuma iz Belfasta z dne 10. aprila 1998.

                     (6)

                     Primerno je, da se določi stališče, ki se v imenu Unije zastopa v skupnem odboru –

               SPREJEL NASLEDNJI SKLEP:

            Člen 1
            Stališče, ki se v imenu Unije zastopa v skupnem odboru, ustanovljenem s členom 164 Sporazuma o izstopu, glede praktične delovne ureditve v zvezi z uveljavljanjem pravic predstavnikov Unije iz člena 12(2) Protokola, temelji na osnutku sklepa skupnega odbora, priloženem temu sklepu.

            Člen 2
            Sklep skupnega odbora se objavi v Uradnem listu Evropske unije.

            Člen 3
            Ta sklep začne veljati na dan sprejetja.

            V Bruslju, 17. decembra 2020

                  Za Svet

                  Predsednica

               S. SCHULZE

            (1)  Sklep Sveta (EU) 2020/135 z dne 30. januarja 2020 o sklenitvi Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (UL L 29, 31.1.2020, str. 1).

            OSNUTEK
            SKLEP št. …/2020 SKUPNEGA ODBORA, USTANOVLJENEGA S SPORAZUMOM O IZSTOPU ZDRUŽENEGA KRALJESTVA VELIKA BRITANIJA IN SEVERNA IRSKA IZ EVROPSKE UNIJE IN EVROPSKE SKUPNOSTI ZA ATOMSKO ENERGIJO
            z dne …
            o praktični delovni ureditvi v zvezi z uveljavljanjem pravic predstavnikov Unije iz člena 12(2) Protokola o Irski/Severni Irski
            SKUPNI ODBOR JE –
            ob upoštevanju Protokola o Irski/Severni Irski, priloženega k Sporazumu o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, ter zlasti člena 12(3) Protokola –
            SPREJEL NASLEDNJI SKLEP:

               Člen 1
               Predmet urejanja

                  1.   Ta sklep določa praktično delovno ureditev v zvezi z uveljavljanjem pravic Unije, prek njenih predstavnikov, iz člena 12(2) Protokola o Irski/Severni Irski (v nadaljnjem besedilu: Protokol).

                  2.   V tem sklepu „zajete dejavnosti“ pomenijo vse dejavnosti organov Združenega kraljestva v zvezi z izvajanjem in uporabo določb prava Unije, ki se uporabljajo na podlagi Protokola, ter dejavnosti v zvezi z izvajanjem in uporabo člena 5 Protokola, vključno s sklepi skupnega odbora, sprejetimi na podlagi Protokola, na podlagi člena 12(2) Protokola.

               Člen 2
               Predstavniki Unije

                  1.   Unija zagotovi, da njeni predstavniki, ki uveljavljajo pravice iz člena 12(2) Protokola, ravnajo v dobri veri in tesno sodelujejo z organi Združenega kraljestva, ki izvajajo zajete dejavnosti, ter da so z njimi v tesnih stikih.

                  2.   Predstavniki Unije, ki uveljavljajo pravice iz člena 12(2) Protokola, ne opravljajo dejavnosti, ki niso povezane z uveljavljanjem teh pravic.

                  3.   Predstavniki Unije pri uveljavljanju svoje pravice do prisotnosti upoštevajo smernice, ki jim jih sporočijo organi Združenega kraljestva v zvezi z njihovo varnostjo in varnostjo drugih. Spoštujejo vse zahteve, ki so jih zakonito naložili organi Združenega kraljestva, odgovorni za kazenski pregon, ob upoštevanju naslovov XII in XIII (členov 120 in 121) tretjega dela Sporazuma o izstopu.

                  4.   Unija zagotovi, da njeni predstavniki ne razkrijejo informacij, s katerimi so seznanjeni zaradi uveljavljanja pravic iz člena 12(2) Protokola, razen institucijam, organom, uradom in agencijam Unije ter organom Združenega kraljestva, razen če jih je za to pooblastila pristojna institucija, organ, urad ali agencija Unije.

                  5.   Predstavniki Unije imajo pravico biti prisotni med zajetimi dejavnostmi v Združenem kraljestvu, tudi na vseh krajih, kjer blago ali živali vstopajo na Severno Irsko ali izstopajo iz nje prek pristanišč ali letališč. Predstavniki Unije lahko dostopajo do prostorov iz člena 3(1) le, če so prisotni predstavniki organov Združenega kraljestva, ki jih uporabljajo za izvajanje zajetih dejavnosti, ali kadar objekt sicer deluje v ta namen. Predstavniki Unije lahko spremljajo katere koli predstavnike organov Združenega kraljestva, kadar slednji izvajajo katero koli zajeto dejavnost, vključno z inšpekcijskimi pregledi lokacij, ki niso navedene v prejšnjem stavku.

                  6.   Združeno kraljestvo omogoči prisotnost predstavnikov Unije, ki uveljavljajo pravice iz člena 12(2) Protokola, ter zagotovi vso opremo, pripomočke in druge prostore, kot so ustrezno opremljene delovne postaje in ustrezne informacijske povezave, potrebne za opravljanje njihovih nalog.

                  7.   Arhivi Unije v zvezi s kakršnimi koli informacijami, povezanimi z vsemi zajetimi dejavnostmi, so nedotakljivi.

                  8.   Predstavnikom Unije, ki so prisotni v Združenem kraljestvu, se ne preprečuje, da bi se prosto gibali v Združenem kraljestvu za namene uveljavljanja pravic iz člena 12(2) Protokola.

                  9.   Pri uveljavljanju pravic iz člena 12(2) Protokola imajo predstavniki Unije pri sebi identifikacijsko izkaznico s sliko, ki potrjuje njihovo ime, funkcijo in institucijo, organ, urad ali agencijo Unije. Unija izda take identifikacijske izkaznice na podlagi vzorca, ki ga posreduje Združenemu kraljestvu v enem mesecu od začetka veljavnosti tega sklepa.

                  10.   Ob prihodu na kraje, kjer se uveljavljajo pravice iz člena 12(2) Protokola, predstavnik Unije predloži identifikacijsko izkaznico iz odstavka 9. Ko se preveri istovetnost predstavnika Unije ob upoštevanju odstavka 3, se mu takoj odobri dostop do prostorov.

                  11.   Predstavniki Unije imajo pravico potovati v Združeno kraljestvo brez predhodnega uradnega obvestila ali odobritve zaradi uveljavljanja pravic iz člena 12(2) Protokola. V Združeno kraljestvo lahko potujejo s prepustnico, ki jo izda Unija.

                  12.   Za namene uveljavljanja pravic iz člena 12(2) Protokola za predstavnike Unije v Združenem kraljestvu ter njihove zakonce in vzdrževane družinske člane ne veljajo omejitve glede priseljevanja ali formalnosti za registracijo tujcev.

                  13.   Ko so predstavniki Unije prisotni v Združenem kraljestvu zaradi uveljavljanja pravic iz člena 12(2) Protokola, so deležni enakih ugodnosti v zvezi z valutnimi ali deviznimi predpisi, kot so običajno priznani uradnikom mednarodnih organizacij s prebivališčem v Združenem kraljestvu, ter so oproščeni nacionalnih davkov na njihove plače in prejemke, ki jih izplačujejo Unija ali države članice. Taki privilegiji in imunitete se ne uporabljajo za predstavnika Unije, če je ta britanski državljan (razen če je britanski državljan, ki je hkrati državljan države članice Unije in ob imenovanju nima stalnega prebivališča v Združenem kraljestvu) ali stalni rezident Združenega kraljestva.

                  14.   Ko so predstavniki Unije prisotni v Združenem kraljestvu zaradi uveljavljanja pravic iz člena 12(2) Protokola, so upravičeni do prostega uvoza in ponovnega izvoza svojega pohištva in premoženja, vključno z motornimi vozili.

                  15.   Dejavnosti predstavnikov Unije v Združenem kraljestvu na podlagi člena 12(2) Protokola se za namene naslovov XII in XIII (členov 120 in 121) tretjega dela Sporazuma o izstopu štejejo za dejavnosti Unije na podlagi Sporazuma o izstopu.

               Člen 3
               Kontaktne točke

                  1.   Združeno kraljestvo Uniji predloži seznam organov, ki izvajajo zajete dejavnosti, in njihovih prostorov.
                  Združeno kraljestvo določi kontaktno točko za vsakega od organov iz prvega pododstavka in Uniji zagotovi ustrezne kontaktne podatke.

                  2.   Združeno kraljestvo Uniji čim prej sporoči vse spremembe seznama iz prvega pododstavka odstavka 1 ali vse spremembe kontaktnih točk ali podatkov.

                  3.   Unija za namene odstavka 2 imenuje kontaktno točko.

               Člen 4
               Podrobnosti glede zahteve po informacijah

                  1.   Predstavnik Združenega kraljestva oziroma kontaktna točka hitro odgovori na vsako zahtevo po informacijah, s čimer predstavniku Unije zagotovi dovolj časa za oceno informacij za namene uveljavljanja pravic iz člena 12(2) Protokola.

                  2.   Če organi Združenega kraljestva menijo, da zahteva po informacijah ali ustreznost take zahteve ni jasna ali da bi jih predložitev zahtevanih informacij zaradi njihovega obsega pretirano obremenila, lahko od predstavnika Unije, ki je vložil zahtevo, zahtevajo, da pojasni ali natančneje opredeli njen obseg.

                  3.   Predstavniki Unije imajo pri uveljavljanju pravic iz člena 12(2) Protokola in ob ustreznem upoštevanju svojih obveznosti iz člena 2(1) tega sklepa pravico, da pregledajo in po potrebi kopirajo dokumente in evidence, ki jih imajo organi Združenega kraljestva in vsebujejo informacije, pomembne za zajete dejavnosti. Unija te informacije varuje v skladu s členom 2(4).

                  4.   Predstavniki Unije lahko zahtevajo, da organi Združenega kraljestva, ki izvajajo zajete dejavnosti, zagotovijo ustrezne informacije o teh dejavnostih.

               Člen 5
               Elektronski dostop do ustreznih informacijskih sistemov, podatkovnih zbirk in omrežij

                  1.   Združeno kraljestvo na zahtevo Unije njenim predstavnikom omogoči stalen in neprekinjen elektronski dostop v realnem času do ustreznih informacij, ki jih vsebujejo omrežja, informacijski sistemi in podatkovne zbirke Združenega kraljestva ter nacionalni moduli sistemov Unije v Združenem kraljestvu (v nadaljnjem besedilu: informacijski sistemi) iz Priloge 1, in sicer v obsegu, ki ga predstavniki Unije v Združenem kraljestvu potrebujejo za uveljavljanje pravic iz člena 12(2) Protokola. Unija zagotovi, da njeni predstavniki take informacije varujejo v skladu z odstavkoma 3 in 4.

                  2.   Združeno kraljestvo na zahtevo Unije njenim predstavnikom omogoči tudi elektronski dostop do ustreznih informacij, ki jih vsebujejo informacijski sistemi iz Priloge 2, in sicer v obsegu, ki ga predstavniki Unije potrebujejo za uveljavljanje pravic iz člena 12(2) Protokola. Unija zagotovi, da njeni predstavniki take informacije varujejo v skladu z odstavkoma 3 in 4.

                  3.   Odobreni dostop, ki se lahko izvaja tudi na daljavo, je odvisen od tega, ali predstavniki Unije spoštujejo varnostne in druge uporabniške zahteve vsakega od teh informacijskih sistemov.

                  4.   Unija zagotovi, da lahko njeni predstavniki uporabljajo informacije iz odstavkov 1 in 2 le za namene uveljavljanja pravic iz člena 12(2) Protokola. Unija zagotovi, da njeni predstavniki ne razkrijejo informacij, do katerih dostopajo na podlagi odstavkov 1 in 2, razen institucijam, organom, uradom in agencijam Unije ter organom Združenega kraljestva, razen če jih za to pooblastijo carinski organi Združenega kraljestva in pristojna institucija, organ, urad ali agencija Unije. Carinski organi Združenega kraljestva ne smejo zavrniti odobritve takega razkritja, razen iz ustrezno utemeljenih razlogov.

                  5.   Združeno kraljestvo Uniji sporoči vse spremembe v zvezi z obstojem, obsegom ali delovanjem informacijskih sistemov iz prilog 1 in 2, in sicer dovolj zgodaj, preden začnejo take spremembe veljati.

               Člen 6
               Podrobnosti glede zahteve za nadzorne ukrepe

                  1.   Predstavniki Unije lahko v posameznih primerih tako ustno kot pisno zahtevajo nadzorne ukrepe. V takih zahtevah se ustrezno navedejo razlogi za zahtevo posebnega nadzornega ukrepa. Zahteve se običajno naslovijo na kontaktno osebo zadevnega organa Združenega kraljestva, ustni zahtevki pa se lahko naslovijo tudi na predstavnika organov Združenega kraljestva.

                  2.   Organi Združenega kraljestva nemudoma izvedejo zahtevani nadzorni ukrep.

                  3.   Če organi Združenega kraljestva menijo, da razlogi, ki so jih predstavniki Unije navedli za svojo zahtevo, niso zadostni ali so nejasni, lahko od predstavnikov Unije zahtevajo, da podrobneje pojasnijo ali utemeljijo svoje razloge.

               Člen 7
               Skupni odbor pregleda ta sklep najpozneje [tri] leta po začetku njegove veljavnosti in na zahtevo Unije ali Združenega kraljestva.

               Člen 8
               Začetek veljavnosti
               Ta sklep začne veljati 1. januarja 2021.

               V …,

                     Za skupni odbor

                     Sopredsednika

            PRILOGA 1
            Informacijski sistemi, ki vsebujejo informacije, potrebne za izvajanje zakonodaje Unije iz prvega stavka člena 5(3) Protokol ter člena 5(1) in (2) Protokola

                        —

                        Sistem za carinske deklaracije (Customs Declarations Service – CDS), vključno s profili tveganja in informacijami o predložitvi in začasni hrambi blaga, če so na voljo

                        —

                        Sistem za usklajevanje premikanja tovornih vozil (Goods Vehicle Movement Service – GVMS)

                        —

                        Sistem ciljne usmerjenosti v tovor (Freight Targeting System), vključno z informacijami, zbranimi z alternativnimi sredstvi, v zvezi z deklaracijo Združenega kraljestva o izvoznih deklaracijah

                        —

                        Nacionalno področje severnoirskega sistema nadzora uvoza (Import Control System – ICS), vključno s profili tveganja

                        —

                        Nacionalno področje novega računalniškega tranzitnega sistema Severne Irske (New Computerised Transit System – NCTS)

                  Drugi sistemi, ki jih organi Združenega kraljestva uporabljajo za izvajanje člena 5(2) in (4) ter člena 6(1) Protokola, vključno z informacijami o dovoljenjih (zadevna dovoljenja in sklepi carinskega zakonika Unije in Protokola).

            PRILOGA 2
            Drugi informacijski sistemi, ki vsebujejo informacije, potrebne za izvajanje zajetih dejavnosti

                        —

                        Nacionalni sistem za gibanje in nadzor trošarinskega blaga (Excise Movement and Control System – EMCS)

                        —

                        Nacionalni sistem izmenjave podatkov o DDV (VAT Information Exchange System – VIES) in vse neposredno relevantne podatkovne zbirke Združenega kraljestva, in sicer za preverjanje podatkov o registraciji trgovcev s Severne Irske in informacij, ki so jih trgovci s Severne Irske predložili davčni upravi Združenega kraljestva na področju obdavčljivih transakcij v zvezi s pridobitvami blaga znotraj EU, ki se izvajajo na Severnem Irskem in ki jih morajo prijaviti trgovci s Severne Irske.

                        —

                        Nacionalni sistem „vse na enem mestu“ / sistem „vse na enem mestu“ za uvoz ((Import) One Stop Shop – IOSS oziroma OSS)

                        —

                        Nacionalni sistem vračila DDV


               21.1.2021

               SL

               Uradni list Evropske unije

               C 23/170

      P8_TA(2019)0164
      Nezadostna večina za pravno zavezujoč akt v odboru (razlaga točke (b) prvega pododstavka člena 117(1) Poslovnika)
      Sklep Evropskega parlamenta z dne 13. marca 2019 o nezadostni večini za pravno zavezujoč akt v odboru (razlaga točke (b) prvega pododstavka člena 117(1) Poslovnika) (2019/2011(REG))
      (2021/C 23/29)

         Evropski parlament,

                  —

                  ob upoštevanju pisma predsednice Odbora za ustavne zadeve z dne 7. marca 2019,

                  —

                  ob upoštevanju člena 226 Poslovnika,

                  1.

                  sklene, da se točki (b) prvega pododstavka člena 171(1) Poslovnika doda sledeča razlaga:

            „Če predlog za pravno zavezujoč akt, kot je bil spremenjen ali drugače, ne pridobi večine oddanih glasov v odboru, odbor Parlamentu predlaga, naj se akt zavrne.“

                  2.

                  naroči svojemu predsedniku, naj ta sklep posreduje v vednost Svetu in Komisiji.


title: Sklep Komisije z dne 11. januarja 2021 o praznikih in dela prostih dnevih v letu 2022, ki se priznajo uradnikom in drugim uslužbencem Evropske unije v Bruslju in Luxembourgu 2021/C 24 I/01

text:
                  22.1.2021

                  SL

                  Uradni list Evropske unije

                  CI 24/1

         SKLEP KOMISIJE
         z dne 11. januarja 2021
         o praznikih in dela prostih dnevih v letu 2022, ki se priznajo uradnikom in drugim uslužbencem Evropske unije v Bruslju in Luxembourgu
         (2021/C 24 I/01)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Kadrovskih predpisov za uradnike Evropske unije in Pogojev za zaposlitev drugih uslužbencev Evropske unije, ki jih določa Uredba Sveta (EGS, Euratom, ESPJ) št. 259/68, (1) in zlasti člena 61 navedenih kadrovskih predpisov ter členov 16 in 91 Pogojev za zaposlitev drugih uslužbencev Evropske unije,
         ob upoštevanju skupnih predpisov, ki določajo seznam praznikov in dela prostih dni za uradnike Evropskih skupnosti, (2) in zlasti tretjega odstavka člena 1 navedenih predpisov,
         ob upoštevanju naslednjega:

                     (1)

                     Na podlagi člena 61 Kadrovskih predpisov za uradnike Evropske unije ter členov 16 in 91 Pogojev za zaposlitev drugih uslužbencev Evropske unije bi bilo treba sprejeti seznam praznikov in dela prostih dni v letu 2022, ki se priznajo uradnikom in drugim uslužbencem v Bruslju in Luxembourgu.

                     (2)

                     Leta 2022 je velikonočna nedelja 17. aprila.

                     (3)

                     Leta 2022 je 24. december sobota.

                     (4)

                     S kolegijem vodij uprav je bilo 18. novembra 2020 opravljeno posvetovanje za mnenje glede seznama praznikov in dela prostih dni v letu 2022 –

               SKLENILA:

            Edini člen
            Prazniki in dela prosti dnevi v letu 2022, ki se priznajo uradnikom in drugim uslužbencem v Bruslju in Luxembourgu, so določeni, kot sledi:

                        14. april

                        veliki četrtek

                        15. april

                        veliki petek

                        18. april

                        velikonočni ponedeljek

                        9. maj

                        obletnica Schumanove deklaracije iz leta 1950

                        26. maj

                        vnebohod

                        27. maj

                        dan po vnebohodu

                        6. junij

                        binkoštni ponedeljek

                        23. junij*

                        luksemburški dan državnosti
                        *prizna se uradnikom in drugim uslužbencem v Luxembourgu

                        21. julij*

                        belgijski dan državnosti
                        *prizna se uradnikom in drugim uslužbencem v Bruslju

                        15. avgust

                        Marijino vnebovzetje

                        1. november

                        vsi sveti

                        2. november

                        dan spomina na mrtve

                        od 23. Decembra do 30. decembra

                        šest dni ob koncu leta

                           SKUPAJ v letu 2022

                           17 dni

            V Bruslju, 11. januarja 2021

                  Za Komisijo

               Johannes HAHN

                  Član Komisije

            (1)  UL L 56, 4.3.1968, str. 1.

            (2)  Prečiščena različica kadrovskih predpisov, ki so jo objavile službe Komisije januarja 2003, str. IV-2.


Odločba Komisije z dne 04/12/2020 o razglasitvi združljivosti koncentracije s skupnim trgom (Zadeva št. COMP/M.9995 - PERMIRA / NEURAXPHARM) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 30/09/2020 o razglasitvi združljivosti koncentracije s skupnim trgom (Zadeva št. COMP/M.9810 - NATIXIS INVESTMENT MANAGERS / LA BANQUE POSTALE / JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 19/01/2021 o razglasitvi združljivosti koncentracije s skupnim trgom (Zadeva št. COMP/M.10037 - MITSUI / VEOLIA / JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 21/01/2021 o razglasitvi združljivosti koncentracije s skupnim trgom (Zadeva št. COMP/M.10074 - HYUNDAI MOTOR COMPANY / HYUNDAI ASSAN OTOMOTIVE SANAYI) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 19/01/2021 o razglasitvi združljivosti koncentracije s skupnim trgom (Zadeva št. COMP/M.10066 - CARLYLE / FLENDER) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 21/01/2021 o razglasitvi združljivosti koncentracije s skupnim trgom (Zadeva št. COMP/M.10107 - BLACKROCK / MUBADALA / GOLDMAN SACHS / CALISEN) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta (SZVP) 2021/54 z dne 22. januarja 2021 o spremembi Sklepa 2010/231/SZVP o omejitvenih ukrepih proti Somaliji

text:
                  25.1.2021

                  SL

                  Uradni list Evropske unije

                  L 23/18

         SKLEP SVETA (SZVP) 2021/54
         z dne 22. januarja 2021
         o spremembi Sklepa 2010/231/SZVP o omejitvenih ukrepih proti Somaliji
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 26. aprila 2010 sprejel Sklep 2010/231/SZVP (1).

                     (2)

                     Varnostni svet Združenih narodov je 12. novembra 2020 sprejel Resolucijo (RVSZN) 2551 (2020). V navedeni resoluciji je ponovno potrjen splošni in popolni embargo na izvoz orožja v Somalijo, spremenjena pa so tudi uradna obvestila o zagotavljanju tehničnega svetovanja, finančne in druge pomoči ter usposabljanja v zvezi z vojaško dejavnostjo. Prav tako je v navedeni resoluciji ponovno potrjena prepoved uvoza oglja iz Somalije, potrjene pa so tudi omejitve za prodajo, dobavo in prenos komponent improviziranih eksplozivnih naprav v Somalijo.

                     (3)

                     Sklep 2010/231/SZVP bi bilo zato treba ustrezno spremeniti.

                     (4)

                     Za izvedbo nekaterih ukrepov iz tega sklepa so potrebni nadaljnji ukrepi Unije –

               SPREJEL NASLEDNJI SKLEP:

            Člen 1
            Sklep 2010/231/SZVP se spremeni:

                        (1)

                        člen 1 se spremeni:

                                    (a)

                                    v odstavku 3 se točka (f) nadomesti z naslednjim:

                                                „(f)

                                                dobavo, prodajo ali posredovanje orožja in njemu sorodnih materialov vseh vrst in za zagotavljanje tehničnega svetovanja, finančne in druge pomoči ter usposabljanja v zvezi z vojaško dejavnostjo izključno za razvoj nacionalnih varnostnih sil Somalije ali institucij na varnostnem področju v Somaliji, ki ne spadajo pod zvezno vlado Somalije, da se zagotovi varnost Somalcev. Za dobavo predmetov iz prilog II in III ter zagotavljanje tehničnega svetovanja, finančne in druge pomoči ter usposabljanja v zvezi z vojaško dejavnostjo se uporabljajo naslednje zahteve glede odobritve oziroma uradnega obvestila:

                                                            (i)

                                                            za dobavo, prodajo ali posredovanje orožja in njemu sorodnih materialov vseh vrst iz Priloge II – če je edini namen razvoj nacionalnih varnostih sil Somalije ali institucij na varnostnem področju v Somaliji, ki ne spadajo pod zvezno vlado Somalije, da se zagotovi varnost Somalcev – je treba v skladu z odstavkoma 4a in 4b zaprositi Odbor za sankcije za vnaprejšnjo odobritev za vsak primer posebej;

                                                            (ii)

                                                            o dobavi, prodaji ali posredovanju orožja in njemu sorodnih materialov vseh vrst iz Priloge III – če je edini namen razvoj nacionalnih varnostnih sil Somalije, da se zagotovi varnost Somalcev –, je treba uradno obvestiti Odbor za sankcije v skladu z odstavkoma 4 in 4b;

                                                            (iii)

                                                            o dobavi, prodaji ali posredovanju orožja in njemu sorodnih materialov vseh vrst iz Priloge III in zagotavljanju tehničnega svetovanja, finančne in druge pomoči ter usposabljanja v zvezi z vojaško dejavnostjo s strani držav članic ali mednarodnih, regionalnih in podregionalnih organizacij – če je edini namen razvoj institucij na varnostnem področju v Somaliji, ki ne spadajo pod zvezno vlado Somalije, da se zagotovi varnost Somalcev – je treba uradno obvestiti Odbor za sankcije v skladu z odstavkom 4b, izvedba pa je možna, če Odbor za sankcije v petih delovnih dneh od prejema takega obvestila ne sprejme odklonilne odločitve;“;

                                    (b)

                                    odstavek 4 se nadomesti z naslednjim:

                                                „4.

                                                Zvezna vlada Somalije je primarno odgovorna za to, da vsaj pet delovnih dni vnaprej uradno obvesti Odbor za sankcije o vseh dobavah orožja in njemu sorodnih materialov vseh vrst iz Priloge III nacionalnim varnostnim silam Somalije, kot je določeno v točki (f)(ii) odstavka 3 tega člena. Tudi države članice, ki nacionalnim varnostnim silam Somalije dobavljajo orožje in njemu sorodne materiale, lahko pet delovnih dni vnaprej uradno obvestijo Odbor za sankcije ter o tem uradnem obvestilu obvestijo tudi ustrezni nacionalni koordinacijski organ zvezne vlade Somalije in zvezni vladi Somalije po potrebi nudijo tehnično pomoč pri postopkih uradnega obveščanja v skladu z odstavkoma 13 in 14 RVSZN 2498 (2019). V uradnem obvestilu so navedeni podatki o izdelovalcu in dobavitelju orožja in njemu sorodnih materialov vseh vrst, opis orožja in streliva, vključno z vrsto, kalibrom in količino, predlagan datum in kraj dobave ter vse zadevne informacije o predvideni namembni enoti nacionalnih varnostnih sil Somalije ali predvidenem kraju skladiščenja.“;

                        (2)

                        Priloga IV se nadomesti s Prilogo I k temu sklepu;

                        (3)

                        Priloga V se nadomesti s Prilogo II k temu sklepu.

            Člen 2
            Ta sklep začne veljati dan po objavi v Uradnem listu Evropske unije.

            V Bruslju, 22. januarja 2021

                  Za Svet

                  Predsednica

               A. P. ZACARIAS

            (1)  Sklep Sveta 2010/231/SZVP z dne 26. aprila 2010 o omejitvenih ukrepih proti Somaliji in razveljavitvi Skupnega stališča 2009/138/SZVP (UL L 105, 27.4.2010, str. 17).

            PRILOGA I

                     „PRILOGA IV
                     SEZNAM PREDMETOV IZ ČLENA 1C(1)

                        1.

                           Tetril (trinitrofenilmetilnitramin);

                        2.

                           Nitroglicerin, spojen ali mešan z „energetskimi materiali“, opredeljenimi v ML8.a., ali kovinami v prahu, opredeljenimi v ML8.c., iz Skupnega seznama vojaškega blaga Evropske unije (1) (razen kadar je pakiran/pripravljen v posameznih medicinskih odmerkih).

                        3.

                           Oprema, posebej zasnovana za vojaške namene in za aktiviranje, električno napajanje z enkratnim delovnim učinkom, praznjenje ali razstreljevanje improviziranih eksplozivnih naprav.

                        4.

                           ‚Tehnologija‘, ‚potrebna‘ za ‚proizvodnjo‘ ali ‚uporabo‘ predmetov, navedenih v odstavkih 1 in 2. (Opredelitve pojmov ‚tehnologija‘, ‚potrebna‘, ‚proizvodnja‘ in ‚uporaba‘ so iz Skupnega seznama vojaškega blaga Evropske unije.)

               “

               (1)  UL C 98, 15.3.2018, str. 1.

            PRILOGA II

                     „PRILOGA V
                     SEZNAM PREDMETOV IZ ČLENA 1C(2)

                        1.

                           Oprema in naprave, ki niso opredeljene v točki 2 Priloge IV in so posebej zasnovane za sprožanje eksplozivov z električnimi ali neelektričnimi sredstvi (npr. naprave za vžig, detonatorji, netila, razstrelilna vrvica).

                        2.

                           ‚Tehnologija‘, ‚potrebna‘ za ‚proizvodnjo‘ ali ‚uporabo‘ predmetov, navedenih v odstavku 1. (Opredelitve pojmov ‚tehnologija‘, ‚potrebna‘, ‚proizvodnja‘ in ‚uporaba‘ so iz Skupnega seznama vojaškega blaga Evropske unije.)

                        3.
                        Eksplozivne snovi, kot sledi, in mešanice, ki vsebujejo eno ali več teh snovi:

                                    (a)

                                    ANFO (Ammonium Nitrate Fuel Oil, mešanica amonijevega nitrata in dizelskega goriva);

                                    (b)

                                    Nitroceluloza (z več kot 12,5 % dušika m/m);

                                    (c)

                                    Nitroglicerin (razen kadar je pakiran/pripravljen v posameznih medicinskih odmerkih), razen spojen ali mešan z „energetskimi materiali“, opredeljenimi v ML8.a., ali kovinami v prahu, opredeljenimi v ML8.c., iz Skupnega seznama vojaškega blaga Evropske unije;

                                    (d)

                                    Nitroglikol;

                                    (e)

                                    Pentaeritritol tetranitrat (PETN);

                                    (f)

                                    Pikril klorid;

                                    (g)

                                    2,4,6-trinitrotoluen (TNT).

                        4.
                        Predhodne sestavine za eksplozive:

                                    (a)

                                    Amonijev nitrat;

                                    (b)

                                    Kalijev nitrat;

                                    (c)

                                    Natrijev klorat;

                                    (d)

                                    Solitrna kislina;

                                    (e)

                                    Žveplova kislina.

               “


title: Sklep Sveta (SZVP) 2021/55 z dne 22. januarja 2021 o spremembi Sklepa 2011/72/SZVP o omejevalnih ukrepih proti nekaterim osebam in subjektom ob upoštevanju razmer v Tuniziji

text:
                  25.1.2021

                  SL

                  Uradni list Evropske unije

                  L 23/22

         SKLEP SVETA (SZVP) 2021/55
         z dne 22. januarja 2021
         o spremembi Sklepa 2011/72/SZVP o omejevalnih ukrepih proti nekaterim osebam in subjektom ob upoštevanju razmer v Tuniziji
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 31. januarja 2011 sprejel Sklep 2011/72/SZVP (1) o omejevalnih ukrepih proti nekaterim osebam in subjektom ob upoštevanju razmer v Tuniziji.

                     (2)

                     Na podlagi pregleda Sklepa 2011/72/SZVP bi bilo treba omejevalne ukrepe podaljšati do 31. januarja 2022, v Prilogi k navedenemu sklepu pa črtati vnose za štiri osebe in posodobiti informacije o pravici do obrambe in pravici do učinkovitega sodnega varstva za dve osebi.

                     (3)

                     Sklep 2011/72/SZVP bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            Sklep 2011/72/SZVP se spremeni:

                        (1)

                        člen 5 se nadomesti z naslednjim:

                           „Člen 5
                           Ta sklep se uporablja do 31. januarja 2022. Stalno se pregleduje. Če Svet meni, da cilji tega sklepa niso bili doseženi, ga po potrebi lahko podaljša ali spremeni.“;

                        (2)

                        Priloga se spremeni v skladu s Prilogo k temu sklepu.

            Člen 2
            Ta sklep začne veljati dan po objavi v Uradnem listu Evropske unije.

            V Bruslju, 22. januarja 2021

                  Za Svet

                  Predsednica

               A. P. ZACARIAS

            (1)  Sklep Sveta 2011/72/SZVP z dne 31. januarja 2011 o omejevalnih ukrepih proti nekaterim osebam in subjektom ob upoštevanju razmer v Tuniziji (UL L 28, 2.2.2011, str. 62).

            PRILOGA
            V Sklepu 2011/72/SZVP se Priloga spremeni:

                        (1)

                        v delu A (Seznam oseb in subjektov iz člena 1) se črtajo vnosi za naslednje osebe:

                                    22.

                                    Bouthaina Bent Moncef Ben Mohamed TRABELSI

                                    23.

                                    Nabil Ben Abderrazek Ben Mohamed TRABELSI

                                    41.

                                    Akrem Ben Hamed Ben Taher BOUAOUINA

                                    47.

                                    Slim Ben Tijani Ben Haj Hamda BEN ALI;

                        (2)

                        del B (Pravica do obrambe in pravica do učinkovitega sodnega varstva v skladu s tunizijskim pravom) se spremeni:

                                    (a)

                                    črtajo se vnosi za naslednje osebe:

                                                22.

                                                Bouthaina Bent Moncef Ben Mohamed TRABELSI

                                                23.

                                                Nabil Ben Abderrazek Ben Mohamed TRABELSI

                                                41.

                                                Akrem Ben Hamed Ben Taher BOUAOUINA

                                                47.

                                                Slim Ben Tijani Ben Haj Hamda BEN ALI;

                                    (b)

                                    vnosa za naslednji osebi se nadomestita z naslednjima vnosoma:

                                                „14.

                                                Samira Bent Mohamed Ben Rhouma TRABELSI
                                                Preiskava ali sojenje v zvezi s prisvajanjem državnih sredstev ali drugega premoženja še poteka. Iz podatkov v dokumentaciji Sveta je razvidno, da sta bili v sodnih postopkih, na katere se je oprl Svet, spoštovani pravica do obrambe in pravica do učinkovitega sodnega varstva. To dokazuje zlasti dejstvo, da je Samiro Bent Mohamed Ben Rhoumo TRABELSI 11. avgusta 2011 zaslišal preiskovalni sodnik v navzočnosti njenega odvetnika.

                                                45.

                                                Montassar Ben Habib Ben Bouali LTAIEF
                                                Preiskava ali sojenje v zvezi z nezakonitim prisvajanjem državnih sredstev oziroma drugega premoženja še poteka. Iz podatkov v dokumentaciji Sveta je razvidno, da sta bili v sodnih postopkih, na katere se je oprl Svet, spoštovani pravica do obrambe in pravica do učinkovitega sodnega varstva. To dokazuje zlasti dejstvo, da je Montassarja Ben Habiba Ben Boualija LTAIEFA leta 2011 in 2013 zaslišal preiskovalni sodnik v navzočnosti njegovih odvetnikov.“


title: Sklep Političnega in varnostnega odbora (SZVP) 2021/58 z dne 14. januarja 2021 o podaljšanju mandata vodje misije Evropske unije v okviru SVOP v Maliju (EUCAP Sahel Mali) (EUCAP Sahel Mali/1/2021)

text:
                  26.1.2021

                  SL

                  Uradni list Evropske unije

                  L 26/1

         SKLEP POLITIČNEGA IN VARNOSTNEGA ODBORA (SZVP) 2021/58
         z dne 14. januarja 2021
         o podaljšanju mandata vodje misije Evropske unije v okviru SVOP v Maliju (EUCAP Sahel Mali) (EUCAP Sahel Mali/1/2021)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti tretjega odstavka člena 38 Pogodbe,
         ob upoštevanju Sklepa Sveta 2014/219/SZVP z dne 15. aprila 2014 o misiji Evropske unije v okviru SVOP v Maliju (EUCAP Sahel Mali) (1) in zlasti člena 7(1) Sklepa,
         ob upoštevanju naslednjega:

                     (1)

                     Politični in varnostni odbor (PVO) je na podlagi člena 7(1) Sklepa 2014/219/SZVP pooblaščen, da v skladu s tretjim odstavkom člena 38 Pogodbe sprejme ustrezne odločitve za izvajanje političnega nadzora in strateškega vodenja EUCAP Sahel Mali, vključno s sklepom o imenovanju vodje misije.

                     (2)

                     PVO je 8. decembra 2020 sprejel Sklep (SZVP) 2020/2199 (2), s katerim je za vodjo misije EUCAP Sahel Mali za obdobje od 1. januarja 2021 do 14. januarja 2021 imenoval Hervéja FLAHAUTA.

                     (3)

                     Svet je 7. januarja 2021 sprejel Sklep (SZVP) 2021/14 (3) o podaljšanju mandata EUCAP Sahel Mali do 31. januarja 2023.

                     (4)

                     Visoki predstavnik Unije za zunanje zadeve in varnostno politiko je predlagal, da se mandat Hervéja FLAHAUTA kot vodje misije EUCAP Sahel Mali podaljša za obdobje od 15. januarja 2021 do 14. januarja 2022 –

               SPREJEL NASLEDNJI SKLEP:

            Člen 1
            Mandat Hervéja FLAHAUTA kot vodje misije EUCAP Sahel Mali se podaljša do 14. januarja 2022.

            Člen 2
            Ta sklep začne veljati na dan sprejetja.
            Uporablja se od 15. januarja 2021.

            V Bruslju, 14. januarja 2021

                  Za Politični in varnostni odbor

                  Predsednica

               S. FROM-EMMESBERGER

            (1)  UL L 113, 16.4.2014, str. 21.

            (2)  Sklep Političnega in varnostnega odbora (SZVP) 2020/2199 z dne 8. decembra 2020 o imenovanju vodje misije Evropske unije v okviru SVOP v Maliju (EUCAP Sahel Mali) (EUCAP Sahel Mali/2/2020) (UL L 434, 23.12.2020, str. 54).

            (3)  Sklep Sveta (SZVP) 2021/14 z dne 7. januarja 2021 o spremembi Sklepa 2014/219/SZVP o misiji Evropske unije v okviru SVOP v Maliju (EUCAP Sahel Mali) (UL L 5, 8.1.2021, str. 16).


title: Sklep Političnega in varnostnega odbora (SZVP) 2021/59 z dne 14. januarja 2021 o imenovanju vodje misije Evropske unije za pomoč pri integriranem upravljanju libijskih meja (EUBAM Libya) (EUBAM Libya/1/2021)

text:
                  26.1.2021

                  SL

                  Uradni list Evropske unije

                  L 26/3

         SKLEP POLITIČNEGA IN VARNOSTNEGA ODBORA (SZVP) 2021/59
         z dne 14. januarja 2021
         o imenovanju vodje misije Evropske unije za pomoč pri integriranem upravljanju libijskih meja (EUBAM Libya) (EUBAM Libya/1/2021)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti tretjega odstavka člena 38 Pogodbe,
         ob upoštevanju Sklepa Sveta 2013/233/SZVP z dne 22. maja 2013 o misiji Evropske unije za pomoč pri integriranem upravljanju libijskih meja (EUBAM Libya) (1) in zlasti člena 9(1) Sklepa,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Na podlagi člena 9(1) Sklepa 2013/233/SZVP je Politični in varnostni odbor (PVO) v skladu s tretjim odstavkom člena 38 Pogodbe pooblaščen za sprejemanje ustreznih odločitev za namen političnega nadzora in strateškega vodenja misije Evropske unije za pomoč pri integriranem upravljanju libijskih meja (EUBAM Libya), vključno z odločitvijo o imenovanju vodje misije.

                     (2)

                     PVO je 30. avgusta 2016 sprejel Sklep Političnega in varnostnega odbora (SZVP) 2016/1634 (2), s katerim je Vincenza TAGLIAFERRIJA imenoval za vodjo misije EUBAM Libya od 1. septembra 2016 do 21. avgusta 2017.

                     (3)

                     Mandat Vincenza TAGLIAFERRIJA kot vodje misije EUBAM Libya se je redno podaljševal, nazadnje do 30. septembra 2020 s Sklepom Sveta (SZVP) 2020/903 (3), s katerim se je tudi spremenil Sklep 2013/233/SZVP in podaljšalo trajanje misije EUBAM Libya do 30. junija 2021.

                     (4)

                     Visoki predstavnik Unije za zunanje zadeve in varnostno politiko je 11. januarja 2021 predlagal, da se za vodjo misije EUBAM Libya od 1. februarja 2021 do 30. junija 2021 imenuje Natalina CEA –

               SPREJEL NASLEDNJI SKLEP:

            Člen 1
            Natalina CEA se imenuje za vodjo misije Evropske unije za pomoč pri integriranem upravljanju libijskih meja (EUBAM Libya) za obdobje od 1. februarja 2021 do 30. junija 2021.

            Člen 2
            Ta sklep začne veljati na dan sprejetja.
            Uporablja se od 1. februarja 2021.

            V Bruslju, 14. januarja 2021

                  Za Politični in varnostni odbor

                  Predsednica

               S. FROM-EMMESBERGER

            (1)  UL L 138, 24.5.2013, str. 15.

            (2)  Sklep Političnega in varnostnega odbora (SZVP) 2016/1634 z dne 30. avgusta 2016 o imenovanju vodje misije Evropske unije za pomoč pri integriranem upravljanju libijskih meja (EUBAM Libya) (EUBAM Libya/1/2016) (UL L 243, 10.9.2016, str. 10).

            (3)  Sklep Sveta (SZVP) 2020/903 z dne 29. junija 2020 o spremembi Sklepa 2013/233/SZVP o misiji Evropske unije za pomoč pri integriranem upravljanju libijskih meja (EUBAM Libya) (UL L 207, 30.6.2020, str. 32).


title: Sklep Sveta (EU) 2021/720 z dne 29. aprila 2021 o imenovanju nadomestnega člana Odbora regij na predlog Portugalske republike

text:
                  4.5.2021

                  SL

                  Uradni list Evropske unije

                  L 154/1

         SKLEP SVETA (EU) 2021/720
         z dne 29. aprila 2021
         o imenovanju nadomestnega člana Odbora regij na predlog Portugalske republike
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 305 Pogodbe,
         ob upoštevanju Sklepa Sveta (EU) 2019/852 z dne 21. maja 2019 o določitvi sestave Odbora regij (1),
         ob upoštevanju predloga portugalske vlade,
         ob upoštevanju naslednjega:

                     (1)

                     V skladu s členom 300(3) Pogodbe o delovanju Evropske unije je Odbor regij sestavljen iz predstavnikov regionalnih in lokalnih skupnosti, ki so bodisi izvoljeni v regionalne ali lokalne skupnosti ali pa so politično odgovorni izvoljeni skupščini.

                     (2)

                     Svet je 20. januarja 2020 sprejel Sklep (EU) 2020/102 (2) o imenovanju članov in nadomestnih članov Odbora regij za obdobje od 26. januarja 2020 do 25. januarja 2025.

                     (3)

                     Zaradi konca mandata Ruija Jorgeja DA SILVE LEITA DE BETTENCOURTA zaradi prenehanja njegove funkcije kot člana regionalnega izvršnega organa (Governo Regional dos Açores) se je sprostilo mesto nadomestnega člana Odbora regij.

                     (4)

                     Portugalska vlada je za nadomestnega člana Odbora regij za preostanek mandata, ki se izteče 25. januarja 2025, predlagala Pedra CHAVESA DE FARIO E CASTRA, ki je predstavnik regionalnega organa, politično odgovoren izvoljeni skupščini (Subsecretário Regional da Presidência do Governo Regional dos Açores) –

               SPREJEL NASLEDNJI SKLEP:

            Člen 1
            Pedro CHAVES DE FARIA E CASTRO, predstavnik regionalnega organa, politično odgovoren izvoljeni skupščini: Subsecretário Regional da Presidência do Governo Regional dos Açores, se za preostanek mandata, ki se izteče 25. januarja 2025, imenuje za nadomestnega člana Odbora regij.

            Člen 2
            Ta sklep začne veljati na dan sprejetja.

            V Bruslju, 29. aprila 2021

                  Za Svet

                  predsednica

               A. P. ZACARIAS

            (1)  UL L 139, 27.5.2019, str. 13.

            (2)  Sklep Sveta (EU) 2020/102 z dne 20. januarja 2020 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 20, 24.1.2020, str. 2).


title: Sklep Komisije (EU) 2021/722 z dne 3. maja 2021 o podaljšanju mandatov treh obstoječih članov Evropskega svetovalnega odbora za statistiko in imenovanju dveh novih članov

text:
                  4.5.2021

                  SL

                  Uradni list Evropske unije

                  L 154/5

         SKLEP KOMISIJE (EU) 2021/722
         z dne 3. maja 2021
         o podaljšanju mandatov treh obstoječih članov Evropskega svetovalnega odbora za statistiko in imenovanju dveh novih članov
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Sklepa št. 234/2008/ES Evropskega parlamenta in Sveta z dne 11. marca 2008 o ustanovitvi Evropskega svetovalnega odbora za statistiko in razveljavitvi Sklepa Sveta 91/116/EGS (1), ter zlasti točke (a) člena 4(1) Sklepa,
         ob upoštevanju naslednjega:

                     (1)

                     S Sklepom Komisije 2016/C12/02 (2) so bili imenovani štirje člani Evropskega svetovalnega odbora za statistiko (v nadaljnjem besedilu: Odbor) za obdobje petih let. Mandati teh članov so se iztekli 31. decembra 2020. Trije člani so se strinjali s podaljšanjem svojega mandata.

                     (2)

                     Enemu od štirih članov, imenovanih s Sklepom 2016/C12/02, mandata ni mogoče podaljšati, zato bi ga bilo treba nadomestiti.

                     (3)

                     Preostalih osem članov je bilo imenovanih s Sklepom Komisije 2019/C63/05 (3). Njihovi mandati se iztečejo leta 2024. Vendar je eden od teh osmih članov odstopil in bi ga bilo zato treba nadomestiti za preostanek njegovega mandata.

                     (4)

                     Ker je rezervni seznam, določen s Sklepom 2019/C63/05, zastarel, so države članice Komisiji na njeno zahtevo predložile seznam visoko usposobljenih kandidatov na področju statistike za imenovanje novih članov Odbora.

                     (5)

                     Pri izbiri dveh novih članov si Komisija prizadeva zagotoviti njihovo enakovredno zastopanje uporabnikov, anketirancev in drugih deležnikov v statistiki Unije (vključno z znanstvenimi krogi, socialnimi partnerji in civilno družbo).

                     (6)

                     Komisija se je v zvezi s podaljšanjem mandatov in novimi imenovanji posvetovala z Evropskim parlamentom in Svetom, navedeni instituciji pa sta podali pozitivno mnenje –

               SPREJELA NASLEDNJI SKLEP:

            Člen 1
            Mandati Claudia HERTELIA, Ariane KÖNIG in Birute SLOKA se podaljšajo za obdobje petih let od 1. januarja 2021 do 31. decembra 2025.

            Člen 2
            Roxane SILBERMAN je imenovana za članico Evropskega svetovalnega odbora za statistiko za obdobje petih let od 1. januarja 2021 do 31. decembra 2025.

            Člen 3
            Antti RIPATTI je imenovan za člana Evropskega svetovalnega odbora za statistiko za obdobje od 1. januarja 2021 do 8. maja 2024.

            Člen 4
            Ta sklep začne veljati tretji dan po objavi v Uradnem listu Evropske unije.

            V Bruslju, 3. maja 2021

                  Za Komisijo

                  predsednica

               Ursula VON DER LEYEN

            (1)  UL L 73, 15.3.2008, str. 13.

            (2)  Sklep Komisije 2016/C12/02 z dne 14. januarja 2016 o imenovanju štirih članov Evropskega svetovalnega odbora za statistiko (UL C 12, 15.1.2016, str. 2).

            (3)  Sklep Komisije 2019/C 63/05 z dne 14. februarja 2019 o imenovanju osmih članov Evropskega svetovalnega odbora za statistiko (UL C 63, 18.2.2019, str. 4).


title: Sklep Evropske centralne banke (EU) 2021/730 z dne 29. aprila 2021 o spremembi Sklepa (EU) 2019/1349 o postopku in pogojih za izvajanje nekaterih pooblastil pristojnih organov v zvezi s pregledom sistemsko pomembnih plačilnih sistemov (ECB/2021/19)

text:
                  5.5.2021

                  SL

                  Uradni list Evropske unije

                  L 157/7

         SKLEP EVROPSKE CENTRALNE BANKE (EU) 2021/730
         z dne 29. aprila 2021
         o spremembi Sklepa (EU) 2019/1349 o postopku in pogojih za izvajanje nekaterih pooblastil pristojnih organov v zvezi s pregledom sistemsko pomembnih plačilnih sistemov (ECB/2021/19)
         SVET EVROPSKE CENTRALNE BANKE JE –
         ob upoštevanju Pogodbe o delovanju Evropske unije in zlasti člena 127(2) Pogodbe,
         ob upoštevanju Statuta Evropskega sistema centralnih bank in Evropske centralne banke ter zlasti člena 3.1, člena 22 in prve alinee člena 34.1 Statuta,
         ob upoštevanju Uredbe Evropske centralne banke (EU) št. 795/2014 z dne 3. julija 2014 o pregledniških zahtevah za sistemsko pomembne plačilne sisteme (ECB/2014/28) (1) in zlasti člena 21(2) Uredbe,
         ob upoštevanju naslednjega:

                     (1)

                     Uredba (EU) št. 795/2014 (ECB/2014/28) določa pregledniške zahteve, ki se uporabljajo za sistemsko pomembne plačilne sisteme (SPPS). Upravljavci SPPS, ustanovljeni v državah članicah euroobmočja, morajo zagotoviti skladnost SPPS, ki jih upravljajo, s temi zahtevami. Pristojni organi, določeni za pregledovanje SPPS, morajo imeti zadostne vire in pooblastila za pregled. Nekatera od teh pooblastil so navedena v členu 21 Uredbe (EU) št. 795/2014 (ECB/2014/28), na podlagi katerega je Evropska centralna banka (ECB) sprejela Sklep Evropske centralne banke (EU) 2019/1349 (ECB/2019/25) (2), ki podrobneje določa postopek in pogoje za izvajanje navedenih pooblastil za pregled s strani pristojnih organov.

                     (2)

                     Uredba (EU) št. 795/2014 (ECB/2014/28) je bila nedavno spremenjena, tako da se v njej upošteva, da je lahko v posebnih in izjemnih okoliščinah koristno, da skladnost z zahtevami navedene uredbe pri SPPS, ki izpolnjujejo merila iz člena 1(3)(iii) navedene uredbe, pregledujeta dve centralni banki Eurosistema – tj. nacionalna centralna banka in ECB – kot določena pristojna organa, da se izkoristita znanje zadevne nacionalne centralne banke o pregledovanem subjektu in njeno predhodno vzpostavljeno razmerje z njim ter da se prizna vloga ECB pri pregledu takih SPPS.

                     (3)

                     Sklep (EU) 2019/1349 (ECB/2019/25) bi bilo zato treba spremeniti, da se pojasni, kako je treba izvajati ustrezna pooblastila za pregled in ravnati v skladu s postopkovnimi vidiki, kadar sta kot pristojna organa v zvezi s SPPS, ki izpolnjuje merila iz člena 1(3)(iii) Uredbe (EU) št. 795/2014 (ECB/2014/28), določeni dve centralni banki Eurosistema.

                     (4)

                     Zato je treba Sklep (EU) 2019/1349 (ECB/2019/25) ustrezno spremeniti –

               SPREJEL NASLEDNJI SKLEP:

            Člen 1
            Spremembe
            Sklep (EU) 2019/1349 (ECB/2019/25) se spremeni:

                        1.

                        člen 2 se spremeni:

                                    (a)

                                    vstavi se naslednji odstavek 1a:

                                       „1a.   Kadar sta za namene Uredbe (EU) št. 795/2014 (ECB/2014/28) kot pristojna organa v zvezi s posameznim SPPS določeni dve centralni banki Eurosistema in če v odločitvi na podlagi člena 1(2) navedene uredbe, s katero se zadevni plačilni sistem določa kot SPPS, ni posebej določeno drugače, se uporabljajo naslednja načela:

                                                   (a)

                                                   pooblastila in pravice pristojnega organa, kakor so določene v tem sklepu, lahko izvaja ena od centralnih bank Eurosistema, ki sta določeni kot pristojna organa, ali obe skupaj;

                                                   (b)

                                                   vsaka obveznost pristojnega organa, da ravna na predpisan način ali sprejme določene ukrepe v zvezi z izvajanjem posameznega pooblastila, kakor je določeno v tem sklepu, je obveznost centralne banke Eurosistema, ki to pooblastilo izvaja, kadar posamezno pooblastilo izvajata obe centralni banki Eurosistema skupaj kot določena pristojna organa, pa je obveznost vsake od njiju;

                                                   (c)

                                                   centralni banki Eurosistema, določeni kot pristojna organa, medsebojno usklajujeta vse interakcije z upravljavcem zadevnega SPPS in vse zahteve, naslovljene nanj;

                                                   (d)

                                                   vsaka obveznost upravljavca SPPS ali neodvisnega strokovnjaka – odvisno od primera – do pristojnega organa v skladu s tem sklepom je obveznost do vsake od centralnih bank Eurosistema, ki sta določeni kot pristojna organa, odgovor na vsako zahtevo ene ali obeh v skladu s tem sklepom pa se predloži obema.“

            Člen 2
            Končna določba
            Ta sklep začne veljati dvajseti dan po objavi v Uradnem listu Evropske unije.

            V Frankfurtu na Majni, 29. aprila 2021

                  Za Svet ECB

                  predsednica ECB

               Christine LAGARDE

            (1)  UL L 217, 23.7.2014, str. 16.

            (2)  Sklep Evropske centralne banke (EU) 2019/1349 z dne 26. julija 2019 o postopku in pogojih za izvajanje nekaterih pooblastil pristojnih organov v zvezi s pregledom sistemsko pomembnih plačilnih sistemov (ECB/2019/25) (UL L 214, 16.8.2019, str. 16).


title: Sklep Sveta (SZVP) 2021/750 z dne 6. maja 2021 o sodelovanju Združenih držav Amerike pri projektu PESCO za vojaško mobilnost

text:
                  7.5.2021

                  SL

                  Uradni list Evropske unije

                  L 160/112

         SKLEP SVETA (SZVP) 2021/750
         z dne 6. maja 2021
         o sodelovanju Združenih držav Amerike pri projektu PESCO za vojaško mobilnost
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 46(6) Pogodbe,
         ob upoštevanju Sklepa Sveta (SZVP) 2017/2315 z dne 11. decembra 2017 o vzpostavitvi stalnega strukturnega sodelovanja (PESCO) in določitvi seznama vključenih držav članic (1) ter zlasti člena 9(2) navedenega sklepa,
         ob upoštevanju Sklepa Sveta (SZVP) 2020/1639 z dne 5. novembra 2020 o določitvi splošnih pogojev, pod katerimi bi bile tretje države lahko izjemoma povabljene k sodelovanju pri posameznih projektih PESCO (2), in zlasti člena 2(4) navedenega sklepa,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     V členu 9(2) Sklepa (SZVP) 2017/2315 je določeno, da Svet v skladu s členom 46(6) Pogodbe odloči, ali tretja država, ki jo vključene države članice, ki sodelujejo pri projektu, želijo povabiti k sodelovanju k navedenemu projektu, izpolnjuje zahteve, določene v Sklepu Sveta.

                     (2)

                     Svet je 6. marca 2018 sprejel Sklep (SZVP) 2018/340 (3). V členu 1 navedenega sklepa je določeno, da projekt z naslovom „vojaška mobilnost“ (v nadaljnjem besedilu: projekt PESCO za vojaško mobilnost) v okviru PESCO oblikuje 24 članic projekta, vključno z Nizozemsko kot koordinatorko projekta.

                     (3)

                     Svet je 5. novembra 2020 sprejel Sklep (SZVP) 2020/1639, s katerim so bili določeni splošni pogoji, pod katerimi bi bile tretje države lahko izjemoma povabljene k sodelovanju v posameznih projektih PESCO. V členu 2(4) navedenega sklepa je določeno, da Svet na podlagi uradnega obvestila koordinatorke ali koordinatork projekta PESCO in po pridobitvi mnenja Političnega in varnostnega odbora (PVO) sprejme sklep v skladu s členom 46(6) Pogodbe in členom 9(2) Sklepa (SZVP) 2017/2315 o tem, ali sodelovanje tretje države pri tem projektu izpolnjuje pogoje iz člena 3 Sklepa (SZVP) 2020/1639.

                     (4)

                     Združene države Amerike (v nadaljnjem besedilu: Združene države) so 23. februarja 2021 koordinatorki projekta PESCO za vojaško mobilnost poslale prošnjo za sodelovanje pri tem projektu v skladu s členom 2(1) Sklepa (SZVP) 2020/1639. Članice projekta so nato v skladu s členom 2(2) navedenega sklepa na podlagi informacij, ki so jih predložile Združene države, ocenile, ali izpolnjujejo splošne pogoje.

                     (5)

                     Koordinatorka projekta PESCO za vojaško mobilnost je 17. marca 2021 v skladu s členom 2(3) Sklepa (SZVP) 2020/1639 uradno obvestila Svet in visokega predstavnika Unije za zunanje zadeve in varnostno politiko, da so se članice projekta v okviru navedenega projekta istega dne soglasno strinjale s tem, da želijo povabiti Združene države k sodelovanju pri tem projektu. Članice projekta so se soglasno strinjale tudi z obsegom, obliko in ustreznimi fazami sodelovanja Združenih držav pri tem projektu ter s tem, da Združene države izpolnjujejo splošne pogoje iz člena 3 navedenega sklepa.

                     (6)

                     PVO se je 30. marca 2021 dogovoril o mnenju glede uradnega obvestila v zvezi s prošnjo Združenih držav za sodelovanje pri projektu PESCO za vojaško mobilnost. PVO se je zlasti seznanil z opisom tega projekta , kot je naveden v uradnem obvestilu, vključno z njegovimi cilji, organizacijo in odločanjem ter prednostnimi področji dela. PVO je tudi ugotovil, da se v okviru tega projekta ne izmenjujejo tajni ali občutljivi podatki EU in da se projekt ne izvaja s podporo Evropske obrambne agencije v smislu člena 3(g) Sklepa Sveta (SZVP) 2020/1639. Poleg tega je PVO ugotovil, da projekt PESCO za vojaško mobilnost ne vključuje nakupa orožja, raziskav in razvoja zmogljivosti ali uporabe in izvoza orožja ali zmogljivosti in tehnologije ter ne vključuje subjektov, naložb, financiranja iz držav članic, ki sodelujejo v PESCO, niti zahtevkov za financiranje Unije za projektne dejavnosti.

                     (7)

                     PVO se je v svojem mnenju strinjal tudi s predlaganim obsegom, obliko in razsežnostjo sodelovanja Združenih držav pri projektu PESCO za vojaško mobilnost, kot so opisani v uradnem obvestilu. Potrdil je, da so Združene države izrazile popolno podporo obsegu tega projekta, kot je opredeljen v uradnem obvestilu.

                     (8)

                     V istem mnenju je PVO potrdil, da so se članice projekta PESCO za vojaško mobilnost soglasno strinjale, da Združene države izpolnjujejo splošne pogoje iz člena 3 Sklepa (SZVP) 2020/1639, in sicer:

                                 —

                                 Združene države izpolnjujejo pogoje iz člena 3(a), ki zahteva, da: deli vrednote, na katerih temelji Unija, kakor je določeno v členu 2 Pogodbe, in načela iz člena 21(1) Pogodbe, pa tudi cilje skupne zunanje in varnostne politike (SZVP) iz točk (a), (b), (c) in (h) člena 21(2) Pogodbe; ne deluje v nasprotju z varnostnimi in obrambnimi interesi Unije in njenih držav članic, spoštuje tudi načelo dobrih sosedskih odnosov z državami članicami in ima politični dialog z Unijo, ki bi moral med sodelovanjem pri projektu PESCO za vojaško mobilnost zajemati tudi varnostne in obrambne vidike;

                                 —

                                 kar zadeva pogoj iz člena 3(b) o znatni dodani vrednosti Združenih držav projektu PESCO za vojaško mobilnost, uradno obvestilo zagotavlja podroben opis prispevka Združenih držav, vključno z obsegom, obliko in razsežnostjo njihovega sodelovanja pri tem projektu, ki utemeljuje izpolnjevanje tega pogoja;

                                 —

                                 kar zadeva pogoj iz člena 3(c), bo sodelovanje Združenih držav pri projektu PESCO za vojaško mobilnost prispevalo h krepitvi skupne varnostne in obrambne politike (SVOP) in ravni ambicij Unije, tudi v podporo misij in operacij v okviru SVOP, kar je podrobno določeno tudi v uradnem obvestilu;

                                 —

                                 kar zadeva pogoj iz člena 3(d), projekt PESCO za vojaško mobilnost ne obravnava nakupa orožja, raziskav in razvoja zmogljivosti niti uporabe in izvoza orožja, zmogljivosti in tehnologije. Ne razvija zmogljivosti ali tehnologije. Zato sodelovanje Združenih držav pri tem projektu ne bo povzročilo odvisnosti od Združenih držav ali omejevanja katere koli države članice s strani Združenih držav;

                                 —

                                 izpolnjena je tudi zahtevana skladnost, določena v členu 3(e), sodelovanja Združenih držav z ustreznimi večjimi obveznostmi v okviru PESCO, tudi glede sposobnosti razmeščanja in interoperabilnosti sil, ki jih ta projekt pomaga izpolniti, kot je določeno v Prilogi k Sklepu (SZVP) 2017/2315, kar je podrobneje opredeljeno v uradnem obvestilu. Ker projekt PESCO za vojaško mobilnost ni projekt, usmerjen k zmogljivostim, se pogoj glede prispevka Združenih držav k izpolnjevanju prednostnih nalog iz načrta za razvoj zmogljivosti in usklajenega letnega pregleda na področju obrambe ali pozitivnega vpliva na tehnološko in industrijsko bazo evropske obrambe v tem okviru ne uporablja;

                                 —

                                 zahteva iz člena 3(f) je izpolnjena, saj je sporazum o varovanju podatkov med Unijo in Združenimi državami (4) v veljavi od 30. aprila 2007;

                                 —

                                 pogoj iz člena 3(g) se v tem primeru ne uporablja, saj se projekt PESCO za vojaško mobilnost ne izvaja s podporo Evropske obrambne agencije, zato upravni dogovor, ki je začel veljati s to agencijo, ni potreben;

                                 —

                                 v zvezi s pogojem iz člena 3(h) so se Združene države zavezale, da bodo poskušale skleniti upravni dogovor za posamezne projekte in vso drugo potrebno projektno dokumentacijo v skladu s sklepoma Sveta (SZVP) 2017/2315 in (SZVP) 2018/909 (5).

                     (9)

                     PVO je v svojem mnenju z dne 30. marca 2021 priporočil, naj Svet sprejme pozitivno odločitev o tem, ali sodelovanje Združenih držav pri projektu PESCO za vojaško mobilnost izpolnjuje pogoje iz člena 3 Sklepa (SZVP) 2020/1639.

                     (10)

                     Svet bi torej moral odločiti, da sodelovanje Združenih držav pri projektu PESCO za vojaško mobilnost izpolnjuje pogoje iz člena 3 Sklepa (SZVP) 2020/1639. Nato koordinator projekta Združenim državam v imenu članic projekta pošlje povabilo za sodelovanje pri navedenemu projektu. Združene države se temu projektu pridružijo na datum, določen v upravnem dogovoru, ki ga sklenejo članice projekta z Združenimi državami v skladu s členom 2(7) Sklepa (SZVP) 2020/1639, ter imajo pravice in obveznosti, določene v navedenem dogovoru, v skladu s členom 4(1) navedenega sklepa. Svet izvaja nadzor v skladu s členom 5(2) Sklepa (SZVP) 2020/1639, v primeru okoliščin iz člena 6(2) ali (3) navedenega sklepa pa lahko Svet sprejme nadaljnje odločitve –

               SPREJEL NASLEDNJI SKLEP:

            Člen 1
            Sodelovanje Združenih držav Amerike pri projektu PESCO za vojaško mobilnost izpolnjuje pogoje iz člena 3 Sklepa (SZVP) 2020/1639.

            Člen 2
            Ta sklep začne veljati na dan sprejetja.

            V Bruslju, 6. maja 2021

                  Za Svet

                  predsednik

               J. BORRELL FONTELLES

            (1)  UL L 331, 14.12.2017, str. 57.

            (2)  UL L 371, 6.11.2020, str. 3.

            (3)  Sklep Sveta (SZVP) 2018/340 z dne 6. marca 2018 o pripravi seznama projektov, ki se bodo oblikovali v okviru PESCO (UL L 65, 8.3.2018, str. 24).

            (4)  Sporazum med Evropsko unijo in Vlado Združenih držav Amerike o varnosti tajnih podatkov (UL L 115, 3.5.2007, str. 30).

            (5)  Sklep Sveta (SZVP) 2018/909 z dne 25. junija 2018 o določitvi skupnih pravil za upravljanje projektov PESCO (UL L 161, 26.6.2018, str. 37).